Document ID: 32004D0835

KOMISSION PÄÄTÖS,
tehty 3 päivänä joulukuuta 2004,
laitosten hyväksymistä yhteisön sisäiseen siipikarjan ja siitosmunien kauppaan koskevien suunnitelmien hyväksymisestä
(tiedoksiannettu numerolla K(2004) 4544)
(ETA:n kannalta merkityksellinen teksti)
(2004/835/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1) ja erityisesti sen 3 artiklan 2 ja 3 kohdan,
sekä katsoo seuraavaa:
(1)
Komission päätöksillä 92/139/ETY (2), 92/140/ETY (3), 92/141/ETY (4), 92/281/ETY (5), 92/282/ETY (6), 92/283/ETY (7), 92/342/ETY (8), 92/344/ETY (9), 92/345/ETY (10), 92/379/ETY (11), 92/480/ETY (12), 94/964/EY (13) ja 95/141/EY (14) hyväksytään Tanskan, Irlannin, Ranskan, Yhdistyneen kuningaskunnan, Portugalin, Alankomaiden, Saksan, Kreikan, Espanjan, Belgian, Italian, Suomen ja Ruotsin esittämät suunnitelmat laitosten hyväksymisestä yhteisön sisäiseen siipikarjan ja siitosmunien kauppaan.
(2)
Siipikarja-alalla tapahtuneen kehityksen vuoksi näitä maita ja Itävaltaa on pyydetty päivittämään suunnitelmat ja toimittamaan ne komissiolle.
(3)
Tšekki, Viro, Kypros, Latvia, Liettua, Unkari, Malta, Puola, Slovenia ja Slovakia ovat esittäneet komissiolle suunnitelmat laitosten hyväksymisestä yhteisön sisäiseen siipikarjan ja siitosmunien kauppaan.
(4)
Suunnitelmat täyttävät direktiivissä 90/539/ETY säädetyt perusteet ja mahdollistavat halutun tavoitteen saavuttamisen, jos ne pannaan tehokkaasti täytäntöön.
(5)
Yhteisön lainsäädännön selkeyden ja johdonmukaisuuden vuoksi jäsenvaltioiden esittämät muutetut suunnitelmat sekä uusien jäsenvaltioiden ja Itävallan esittämät suunnitelmat olisi hyväksyttävä.
(6)
Tämän vuoksi päätökset 92/139/ETY, 92/140/ETY, 92/141/ETY, 92/281/ETY, 92/282/ETY, 92/283/ETY, 92/342/ETY, 92/344/ETY, 92/345/ETY, 92/379/ETY, 92/480/ETY, 94/964/EY ja 95/141/EY olisi kumottava ja korvattava tällä päätöksellä.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään liitteessä lueteltujen jäsenvaltioiden esittämät suunnitelmat ja muutetut suunnitelmat laitosten hyväksymisestä yhteisön sisäiseen siipikarjan ja siitosmunien kauppaan.
2 artikla
Kumotaan päätökset 92/139/ETY, 92/140/ETY, 92/141/ETY, 92/281/ETY, 92/282/ETY, 92/283/ETY, 92/342/ETY, 92/344/ETY, 92/345/ETY, 92/379/ETY, 92/480/ETY, 94/964/EY ja 95/141/EY.
3 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä joulukuuta 2004.

Labels: 17
7
0
3
6
18
15